CELEX: 32007R1142
Language: bg
Date: 2007-10-01 00:00:00
Title: Регламент (ЕО) № 1142/2007 на Комисията от 1 октомври 2007 година относно разрешаване на нова употреба на 3-фитаза (Natuphos) като добавка за използване при храненето на животните (Текст от значение за ЕИП)

2.10.2007   
            
            
               BG
            
            
               Официален вестник на Европейския съюз
            
            
               L 256/20
            
         
      РЕГЛАМЕНТ (ЕО) № 1142/2007 НА КОМИСИЯТА
   
   от 1 октомври 2007 година
   относно разрешаване на нова употреба на 3-фитаза (Natuphos) като добавка за използване при храненето на животните
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда, че добавките, използвани при храненето на животните, подлежат на разрешаване и определя основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаване на нова употреба на ензимния препарат 3-фитаза (Natuphos 5 000, Natuphos 5 000 G, Natuphos 5 000 L, Natuphos 10 000 G и Natuphos 10 000 L), получен от Aspergillus niger (CBS 101.672), за кокошки носачки и за пуйки за угояване, който следва да се причисли към категорията „зоотехнически добавки“.
            
         
               (4)
            
            
               Употребата на този ензим бе разрешена за отбити прасенца, за свине за угояване и за пилета за угояване с Регламент (ЕО) № 243/2007 на Комисията (2).
            
         
               (5)
            
            
               Европейският орган за безопасност на храните („органът“) достигна до заключението в становищата си от 17 април 2007 г., че ензимният препарат 3-фитаза (Natuphos 5 000, Natuphos 5 000 G, Natuphos 5 000 L, Natuphos 10 000 G и Natuphos 10 000 L), получен от Aspergillus niger (CBS 101.672) не се отразява неблагоприятно върху здравето на животните, върху човешкото здраве или върху околната среда (3). Органът заключи също така, че въпросният препарат не поражда какъвто и да било друг риск, който би могъл да изключи издаването на разрешително в съответствие с член 5, параграф 2 от Регламент (ЕО) № 1831/2003. Съгласно това становище, употребата на препарата не се отразява неблагоприятно върху тези допълнителни категории животни. В становището си органът препоръчва подходящи мерки относно сигурността на потребителите. Той счита за ненужно да се определят специфични изисквания по отношение на мониторинга след пускането на пазара. В становището е отразена също така и проверката на доклада относно метода за анализ на фуражната добавка, предоставен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на препарата показва, че условията за разрешаване, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (7)
            
            
               Мерките, предвидени в настоящия регламент, са съобразени със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 октомври 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 73, 13.3.2007 г., стр. 4.
   
      (3)  Становище на Научната група по добавките, продуктите и веществата, използвани в храните за животни, относно безопасността и ефикасността на ензимния препарат Natuphos (3-фитаза), получен от Aspergillius niger, за кокошки носачки и за пуйки за угояване. Прието на 17 април 2007 г. Списание на ЕОБХ (2007 г.) 472, 1—4.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляра на разрешителното
               
               
                  Добавка
                  (търговско наименование)
               
               
                  Състав, химична формула, описание, метод за анализ
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичне на срока на разрешителното
               
            
                  активни единици/kg пълноценен фураж със съдържание на влага 12 %
               
            
                  Категория: зоотехнически добавки. Функционална група: подобрители, увеличаващи смилаемостта на храната.
               
            
                  4a1600
               
               
                  BASF Aktiengesellschaft
               
               
                  3-фитаза EC 3.1.3.8
                  (Natuphos 5 000 Natuphos 5 000 G Natuphos 5 000 L Natuphos 10 000 G Natuphos 10 000 L)
               
               
                  
                               
                           
                           
                              Състав на добавката:
                              3-фитаза, получена от Aspergillus niger (CBS 101.672) имаща минимална активност:
                              твърда форма: 5 000 FTU (1)/g
                              течна форма: 5 000 FTU/ml
                           
                        
                               
                           
                           
                              Характеристика на активното вещество:
                              3-фитаза, получена от Aspergillus niger (CBS 101.672)
                           
                        
                               
                           
                           
                              Метод за анализ (2):
                              колориметричен метод, измерващ неорганичния фосфат, отделен от ензима от субстрата на фитата.
                           
                        
               
                  Кокошки носачки
               
               
                  —
               
               
                  250 FTU
               
               
                   
               
               
                  
                              1.
                           
                           
                              В упътването за употреба на добавката и премиксите да се посочат температурата на съхранение, срокът на годност и стабилността при гранулиране.
                           
                        
                              2.
                           
                           
                              Препоръчителна доза за килограм пълноценен фураж: 300—400 FTU.
                           
                        
                              3.
                           
                           
                              Да се използва във фуражи, съдържащи над 0,23 % фосфор, свързан с фитин.
                           
                        
               
                  22.10.2017 г.
               
            
                  Пуйки за угояване
               
               
                   
               
               
                  250 FTU
               
               
                   
               
               
                  
                              1.
                           
                           
                              В упътването за добавката и премикса да се посочат продължителността на съхранение и стабилността при гранулиране.
                           
                        
                              2.
                           
                           
                              Препоръчителна доза за килограм пълноценен фураж: 500 FTU.
                           
                        
                              3.
                           
                           
                              Да се използва във фуражи, съдържащи над 0,23 % фосфор, свързан с фитин.
                           
                        
            
         (1)  1 FTU се равнява на количеството ензим, което освобождава 1 микромол неорганичен фосфат за 1 минута от натриев фитат при pH 5,5 и при температура 37 °C.
      
         (2)  Подробности за използвания метод за анализ могат да бъдат намерени на адреса на референтната лаборатория на Общността: www.irmm.jrc.be/crl-feed-additives